b'\n_START_ARTICLE_\nN\xc3\xa5len\n_START_SECTION_\nHandling\n_START_PARAGRAPH_\nFaber, alias N\xc3\xa5len, er en tysk spion som lever et dobbeltliv i England mens andre verdenskrig herjer. Hans oppdrag er \xc3\xa5 avsl\xc3\xb8re de alliertes planer for invasjonen av Frankrike - D-dagen. Tilnavnet har han f\xc3\xa5tt p\xc3\xa5 grunn av sin effektive h\xc3\xa5ndtering av uforutsette hindringer. Mennesker som kommer i hans vei likviderer han med en stilett.  _NEWLINE_Parallelt f\xc3\xb8lges livet til Lucy og David, et ungt par som p\xc3\xa5 sin bryllupsdag forulykket under en hasardi\xc3\xb8s biltur. Brudgommen blir lam fra livet og ned. Ute av stand til \xc3\xa5 takle samfunnet som invalid har han overtalt sin hustru Lucy til \xc3\xa5 leve i total isolasjon p\xc3\xa5 en \xc3\xb8y i Skottland. _NEWLINE_P\xc3\xa5 slutten av krigen f\xc3\xa5r Faber rede p\xc3\xa5 helt avgj\xc3\xb8rende informasjon og i all hast fors\xc3\xb8ker han til ta seg tilbake til Tyskland. Han tar seg ombord et skip i p\xc3\xa5vente av at en tysk ub\xc3\xa5t skal plukke ham opp et stykke ut p\xc3\xa5 sj\xc3\xb8en. Men en storm gj\xc3\xb8r at han ender som skipbrudden p\xc3\xa5 nettopp den \xc3\xb8ya som er bebodd av Lucy, David og deres s\xc3\xb8nn, samt en gjeter som hjelper dem. Han blir kjent med ekteparet og f\xc3\xa5r blir boende hos dem inntil videre. Ensom og h\xc3\xa5net av sin bitre og invalide ektemann, faller Lucy for den g\xc3\xa5tefulle fremmede, uten \xc3\xa5 vite at han er en forr\xc3\xa6der fast bestemt p\xc3\xa5 \xc3\xa5 forhindre invasjonen p\xc3\xa5 D-dagen. Ektemannen er tidligere offiser i RAF og kj\xc3\xb8per ikke helt Fabers forklaring om hvorfor han endte opp p\xc3\xa5 \xc3\xb8ya. Etterhvert begynner han \xc3\xa5 misstenker at han ikke er den han utgir seg for. Faber fors\xc3\xb8ker \xc3\xa5 etablere radiokontakt med Tyskland for \xc3\xa5 kunne sende den livsviktige informasjonen om invasjonsplanene.\n_START_SECTION_\nOm filmen\n_START_PARAGRAPH_\nN\xc3\xa5len ble ingen publikumssuksess. Den innbrakte $17,6 millioner i USA._NEWLINE_B\xc3\xa5de Roger Ebert og Leonard Maltin gav den 3 av 4 stjerner.'